  Туспуктэм: Григорий Фомин Наталия Сильвестрова 2023-тӥ арын Удмуртиысь 85 гуртъёсы но черкогуртъёсы мобильной герӟетъя вышкаос пуктыны малпало. Со сярысь элькунлэн тӧроез Александр Бречалов элькунысь ужъюгдур сярысь ивортоназ вераз, ивортӥз цифровой азинсконъя министерстволэн пресс-службаез. « Федерал но элькун ӵектосъёс улсын 4G мобильной герӟетъя 85 вышкаос пуктомы. Озьы интернет эшшо 25 сюрс пала адями доры вуыны быгатоз. Озьыен, Удмуртиын улӥсьёс пӧлысь 98 процентэзлэн интернетэз луоз » Александр Бречалов, Удмуртилэн тӧроез Туннэ нуналлы сотовой герӟет (2G) 99,8 процентэзлэн Удмуртиын улӥсьёслэн вань, 4G – 96,9 процентэзлэн. Вуоно аре 2021-тӥ арын калыкен быръем гуртъёсын мобильной герӟетъя станциосты пуктон йылпумъяськоз. «Сельсовет» улосвыл ӵектосъя вышкаос 17 гуртыъёсын но чуркогуртъёсын пуктозы. Со сяна, сӥзьыл куара сётонлы йылпумъянъёс лэсьтэм бере, цифровой азинсконъя министерство эшшо 40 гуртэз нималоз. 2023-тӥ арын «Сельсовет» улосвыл ӵектосъя мобильной герӟетъя вышкаос пуктозы: – Алнаш ёросысь Кузьыли гуртын; – Балезино ёросысь Заречной черкогуртын, Голёгуртын, Юнда черкогуртын; – Вавож ёросысь Бадӟым Кион гуртын; – Глаз ёросысь Сёва каргуртын; – Дэри ёросысь Вожой гуртын; – Каракулино ёросысь Пинязь гуртын; – Кез ёросысь Пужмезь гуртын, Поломской черкогуртын; – Пичи Пурга ёросысь Пуро гуртын; – Сьӧлта ёросысь Узя черкогуртын; – Сюмси ёросысь Гури черкогуртын, Сюрег станциын. « 2022-тӥ арын «Устранение цифрового неравенства» но «Сельсовет» ӵектосъёс улсын 68 гуртын мобильной герӟетъя вышкаос пуктэмын. Удмуртиын 19 сюрслэсь трос адямилэн интернэтэз вань » Тимур Меджитов, Удмуртиысь цифровой азинсконъя министр Пичи гуртъёсын герӟетъя инфраструктура лэсьтон ужъёсты «Цифровая экономика РФ» йӧскалык ӵектосъя быдэсто. Тодэ вайытом, Удмуртиысь 62 фельдшер-акушер пунктъёсы интернет вуоз. Тегъёс: Технологиос Интернет гурт ТимурМеджитов Удмуртия  